pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือหญิงชราวัย 95 ปี สภาพร่างกายไม่แข็งแรง อาศัยอยู่เพียงลำพัง มีเพียงเบี้ยยังชีพผู้สูงอายุเดือนละ 1,000 บาท ใช้ประทังชีวิต ที่ จ.ชลบุรี
วันศุกร์ที่ 8 กันยายน 2560
รมว.พม. กําชับ จนท. เร่งช่วยเหลือหญิงชราวัย 95 ปี สภาพร่างกายไม่แข็งแรง อาศัยอยู่เพียงลําพัง มีเพียงเบี้ยยังชีพผู้สูงอายุเดือนละ 1,000 บาท ใช้ประทังชีวิต ที่ จ.ชลบุรี
รมว.พม. กําชับ จนท. เร่งช่วยเหลือหญิงชราวัย 95 ปี สภาพร่างกายไม่แข็งแรง อาศัยอยู่เพียงลําพัง มีเพียงเบี้ยยังชีพผู้สูงอายุเดือนละ 1,000 บาท ใช้ประทังชีวิต ที่ จ.ชลบุรี พร้อมเร่งช่วยเหลือครอบครัวผู้ด้อยโอกาสและประสบปัญหาทางสังคม ที่ จ.ตาก
วันนี้ (8ก.ย. 60) เวลา 06.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 709/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ศปก. ชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีหญิงชราวัย 95 ปี สภาพร่างกายไม่แข็งแรง เดินไม่สะดวก ซึ่งอาศัยอยู่เพียงลําพังในเพิงพักสภาพเก่าทรุดโทรมใกล้ผุพัง มีเพียงเบี้ยยังชีพผู้สูงอายุเดือนละ 1,000 บาท ใช้ประทังชีวิต ที่อําเภอบ้านบึง จังหวัดชลบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของหญิงชราคนดังกล่าวอย่างใกล้ชิด และการปรับปรุงสภาพที่อยู่อาศัยให้อยู่ในสภาพที่เหมาะสม ถูกสุขลักษณะ และมั่นคงเหมาะสมกับผู้สูงอายุ นอกจากนี้ ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีหญิงวัย 45 ปี รับภาระเพียงลําพังเลี้ยงดูลูกชายทั้ง 2 คน วัย 5 ขวบ และวัย 10 ขวบ สามีทอดทิ้งหนีไปมีครอบครัวใหม่ ต้องอาศัยเก็บของเก่าขายหารายได้จุนเจือครอบครัว บางวันหาได้น้อย เงินไม่พอซื้อข้าว ต้องอาศัยดื่มน้ําประทังความหิว ครอบครัวมีฐานะยากจน ที่อําเภอสามเงา จังหวัดตาก นั้น ตนได้กําชับให้พัฒนาสังคมและความมั่นคงของมนุษย์จังหวัดตาก (พมจ.ตาก) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์ทางการศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กชายทั้ง 2 คนในระยะยาว รวมทั้งการช่วยเหลือแนะนําให้คําปรึกษาแก่หญิงดังกล่าวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาว พร้อมร่วมกันหารือแนวทางการช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-รมว.ยธ.ตรวจเยี่ยม สกธ. พร้อมมอบนโยบายพัฒนาศูนย์ DXC  เป็นศูนย์กลางข้อมูลด้านกระบวนการยุติธรรมระดับชาติ
วันจันทร์ที่ 19 มิถุนายน 2560
รมว.ยธ.ตรวจเยี่ยม สกธ. พร้อมมอบนโยบายพัฒนาศูนย์ DXC  เป็นศูนย์กลางข้อมูลด้านกระบวนการยุติธรรมระดับชาติ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม พร้อมด้วยคณะผู้บริหารระดับสูงกระทรวงยุติธรรม เข้าตรวจเยี่ยม พร้อมชมการสาธิตการใช้งานระบบศูนย์แลกเปลี่ยนข้อมูลในกระบวนการยุติธรรม (Data Exchange center -DXC) พร้อมทั้งรับฟังปัญหา อุปสรรคในการปฏิบ
เมื่อวันศุกร์ที่ ๑๖ มิถุนายน ๒๕๖๐ เวลา ๑๓.๐๐ น.
ณ สํานักงานกิจการยุติธรรม อาคารอาคารรัฐประศาสนภักดี ชั้น ๙
ศูนย์ราชการเฉลิมพระเกียรติฯ เขตหลักสี่ กรุงเทพมหานคร
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
พร้อมด้วยคณะผู้บริหารระดับสูงกระทรวงยุติธรรม เข้าตรวจเยี่ยม พร้อมชมการสาธิตการใช้งาน
ระบบศูนย์แลกเปลี่ยนข้อมูลในกระบวนการยุติธรรม (Data Exchange center -DXC)
พร้อมทั้งรับฟังปัญหา อุปสรรคในการปฏิบัติงานของสํานักงานกิจการยุติธรรม
โดยรัฐมนตรีว่าการกระทรวงยุติธรรม ได้เน้นย้ําประเด็นต่างๆ อาทิ
ให้การดําเนินงานศูนย์ DXC เป็นศูนย์กลางของข้อมูลในกระบวนการยุติธรรม
โดยบูรณาการข้อมูลด้านกระบวนการยุติธรรมในระดับชาติให้เป็นมาตรฐานสากล
และเน้นให้บริการข้อมูลด้วยความรวดเร็วและเป็นปัจจุบัน
พร้อมทั้งให้ขับเคลื่อนการทํางานของคณะกรรมการพัฒนาการบริหารงานยุติธรรมจังหวัด (กพยจ.)
อย่างเป็นระบบและมีเอกภาพ โดยหน่วยงานในสังกัดต้องบูรณาการทํางานร่วมกัน
เพื่ออํานวยความยุติธรรมให้แก่ประชาชนได้อย่างทั่วถึงทุกพื้นที่
นอกจากนี้ให้เป็นหน่วยงานหลักในการพัฒนากฎหมายและกระบวนการยุติธรรมของประเทศ
ซึ่งรัฐมนตรีว่าการกระทรวงยุติธรรม พร้อมสนับสนุนการดําเนินงานด้านต่างๆ
ให้ประสบผลสําเร็จตามนโยบายของรัฐบาล ในด้านการอํานวยความเป็นธรรมเพื่อลดความเหลื่อมล้ําในสังคม
จากนั้นรัฐมนตรีว่าการกระทรวงยุติธรรม ได้เยี่ยมชมการปฏิบัติงานของเจ้าหน้าที่
และห้องปฏิบัติการ DXC ด้วย
รัฐบาลไทย-ข่าวทำเนียบรัฐบาล-กรมการขนส่งทางบกกำชับสำนักงานขนส่งทั่วประเทศตรวจรถโดยสารสาธารณะทุกคัน พร้อมทั้งดำเนินมาตรการ Social distancing เว้นระยะที่นั่ง ป้องกันการแพร่ระบาดของโรคติดเชื้อไวรัส COVID-19
วันจันทร์ที่ 1 มิถุนายน 2563
กรมการขนส่งทางบกกําชับสํานักงานขนส่งทั่วประเทศตรวจรถโดยสารสาธารณะทุกคัน พร้อมทั้งดําเนินมาตรการ Social distancing เว้นระยะที่นั่ง ป้องกันการแพร่ระบาดของโรคติดเชื้อไวรัส COVID-19
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้กําชับให้หน่วยงานในสังกัดกระทรวงคมนาคม ดําเนินมาตรการเข้มงวดป้องกันการแพร่ระบาดของโรคติดเชื้อไวรัส COVID-19
ในระบบขนส่งสาธารณะอย่างต่อเนื่อง ซึ่งกรมการขนส่งทางบก (ขบ.) ได้กําชับให้ผู้ประกอบการขนส่ง ผู้ให้บริการขนส่งด้วยรถโดยสารสาธารณะทุกประเภท และผู้ให้บริการสถานีขนส่งผู้โดยสารทุกแห่งดําเนินการตามนโยบายและมาตรการต่าง ๆ ของรัฐบาลและกระทรวงคมนาคมอย่างเคร่งครัด พร้อมทั้งสั่งการให้สํานักงานขนส่งทุกแห่งทั่วประเทศดําเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองในพื้นที่ บูรณาการร่วมกับฝ่ายปกครอง ตํารวจ ทหาร เจ้าหน้าที่สาธารณสุข และหน่วยงานที่เกี่ยวข้อง ลงพื้นที่ตรวจการปฏิบัติตามมาตรการป้องกันการแพร่ระบาดในรถโดยสารสาธารณะต่อเนื่อง อาทิ ต้องมีมาตรการเว้นระยะห่างทางสังคม (Social distancing) เว้นระยะนั่งหรือยืนห่างกันอย่างน้อย 1 เมตร ทั้งภายในรถโดยสารและที่นั่งคอยภายในสถานีขนส่งผู้โดยสาร ตรวจวัดอุณหภูมิของผู้โดยสารไม่ให้เกิน 37.5 องศาเซลเซียส ควบคุมการใส่หน้ากากอนามัยอย่างเคร่งครัด และจัดเตรียมเจลแอลกอฮอล์สําหรับล้างมือ ผู้โดยสารที่เดินทางข้ามจังหวัดต้องลงทะเบียนการเดินทางในระบบบันทึกข้อมูลผู้โดยสาร แบบ ต.8-คค ที่ web.dlt.go.th/t8/ เพื่อประโยชน์ต่อการควบคุมโรคติดต่อ หากพบรถโดยสารสาธารณะไม่จัดให้มีมาตรการป้องกันการแพร่ระบาดของโรคติดเชื้อไวรัส COVID-19 สามารถแจ้งร้องเรียนได้ที่สายด่วน 1584
สําหรับการให้บริการประชาชนที่สํานักงานขนส่งทั่วประเทศ ซึ่งได้ประกาศงดการดําเนินการด้านใบอนุญาตขับรถแล้วจนกว่าจะมีประกาศยกเลิกสถานการณ์ฉุกเฉินหรือประกาศเป็นอย่างอื่น แต่ยังคงให้บริการด้านทะเบียนและภาษีตามปกติ จึงได้กําชับให้มีมาตรการป้องกันทั้งประชาชนและเจ้าหน้าที่ผู้ปฏิบัติงาน พร้อมทั้งแนะนําให้ประชาชนใช้บริการออนไลน์ของ ขบ. เช่น บริการชําระภาษีรถประจําปีผ่านช่องทางออนไลน์ ที่ https://eservice.dlt.go.th หรือการต่ออายุใบอนุญาตขับรถทุกชนิดที่ต้องมีการอบรม ขบ. ได้เปิดให้อบรมผ่านระบบ e-Learning ที่ www.dlt-elearning.com เพื่อลดขั้นตอนการอบรมที่สํานักงานขนส่ง เมื่อมีประกาศเปิดให้บริการด้านใบอนุญาตขับรถ
รัฐบาลไทย-ข่าวทำเนียบรัฐบาล-ผู้ที่ติดเชื้อไวรัสโควิด-19 จะกลับมามีสุขภาพแข็งแรงเหมือนเดิมหรือไม่ ??
วันเสาร์ที่ 13 มิถุนายน 2563
ผู้ที่ติดเชื้อไวรัสโควิด-19 จะกลับมามีสุขภาพแข็งแรงเหมือนเดิมหรือไม่ ??
ข้อสงสัยนี้มีคําตอบ
Q : ผู้ที่ติดเชื้อไวรัสโควิด-19 จะกลับมามีสุขภาพแข็งแรงเหมือนเดิมหรือไม่ ??
A : ได้ เพราะหลายคนที่ติดเชื้อไวรัสฯ อาจแสดงอาการเพียงเล็กน้อย และส่วนใหญ่จะสามารถฟื้นฟูร่างกายกลับมาสมบูรณ์ได้ แต่อย่างไรก็ตามอาจมีความเสี่ยงต่อกลุ่มผู้สูงอายุและผู้ที่มีโรคอื่นควบคู่ หรือผู้ที่ระบบภูมิคุ้มกันอ่อนแอ
รัฐบาลไทย-ข่าวทำเนียบรัฐบาล-ยธ. เสริมสร้างความรู้ความเข้าใจในพระราชพิธีบรมราชาภิเษกแก่บุคลากรกระทรวงยุติธรรม เนื่องในโอกาสมหามงคลพระราชพิธีบรมราชาภิเษก
วันอังคารที่ 26 กุมภาพันธ์ 2562
ยธ. เสริมสร้างความรู้ความเข้าใจในพระราชพิธีบรมราชาภิเษกแก่บุคลากรกระทรวงยุติธรรม เนื่องในโอกาสมหามงคลพระราชพิธีบรมราชาภิเษก
กระทรวงยุติธรรม เสริมสร้างความรู้ความเข้าใจในพระราชพิธีบรมราชาภิเษกแก่บุคลากรกระทรวงยุติธรรม เนื่องในโอกาสมหามงคลพระราชพิธีบรมราชาภิเษก
ในวันจันทร์ที่ ๒๕ กุมภาพันธ์ ๒๕๖๒ เวลา ๐๙.๐๐ น ณ ห้องประชุม Magic ๓ โรงแรมมิราเคิล แกรนด์คอนเวนชั่น ถนนวิภาวดีรังสิต กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการอบรมโครงการเสริมสร้างความรู้ความเข้าใจในพระราชพิธีบรมราชาภิเษก แก่บุคลากรกระทรวงยุติธรรม เนื่องในโอกาสมหามงคลพระราชพิธีบรมราชาภิเษก ตามประกาศสํานักพระราชวังลงวันที่ ๑ มกราคม ๒๕๖๒ เรื่องทรงพระกรุณาโปรดเกล้าโปรดกระหม่อม ให้ตั้งการพระราชพิธีบรมราชาภิเษกตามพระราชประเพณีระหว่างวันที่ ๔ ถึง ๖ พฤษภาคม ๒๕๖๒ กระทรวงยุติธรรมได้ตระหนักและสํานึกในพระมหากรุณาธิคุณ ในสมเด็จพระเจ้าอยู่หัวมหาวชิราลงกรณ บดินทรเทพยวรางกูร อีกทั้งเป็นการแสดงความจงรักภักดีต่อสถาบันพระมหากษัตริย์ จึงได้จัดโครงการอบรมดังกล่าว เพื่อให้ผู้บริหารและข้าราชการในสังกัดกระทรวงยุติธรรมได้รับรู้ และรับทราบถึงความหมายความสําคัญความเป็นมาตลอดจนขั้นตอนและธรรมเนียมปฏิบัติ เกี่ยวกับพระราชพิธีพระบรมราชาภิเษกและสามารถปฏิบัติตนได้ถูกต้องและเหมาะสม รวมถึงสามารถนําความรู้ที่ได้รับไปเผยแพร่ในวงกว้างเพื่อให้ประชาชนได้ร่วมรับรู้และมีความเข้าใจที่ถูกต้องเกี่ยวกับพระราชพิธีดังกล่าวเพื่อให้สามารถปฏิบัติตนได้อย่างถูกต้องเหมาะสมพร้อมเพียงกัน โดยมี ศาสตราจารย์พิเศษธงทอง จันทรางศุ ผู้ทรงคุณวุฒิที่มีความเชี่ยวชาญในด้านประวัติศาสตร์ วัฒนธรรมและพระราชพิธี ประธานคณะกรรมการฝ่ายประชาสัมพันธ์ งานพระราชพิธีบรมราชาภิเษก ให้เกียรติเป็นวิทยากรบรรยายในหัวข้อ "ความรู้ความเข้าใจในพระราชพิธีบรมราชาภิเษก เนื่องในโอกาสมหามงคลพระราชพิธีบรมราชาภิเษก" พร้อมด้วย ผู้บริหารและบุคลากรในสังกัดกระทรวงยุติธรรม จํานวน ๓๐๐ คน เข้าร่วมอบรมฯ
โอกาสนี้ ปลัดกระทรวงยุติธรรม กล่าวว่า สถาบันพระมหากษัตริย์กับสังคมไทยมีความผูกพันกันมาอย่างยาวนาน โดยเป็นศูนย์รวมจิตใจของคนทั้งชาติ นอกจากนี้สถาบันพระมหากษัตริย์ยังมีความใกล้ชิดกับประชาชนเห็นได้จาก พระราชกรณียกิจของพระมหากษัตริย์และพระบรมวงศานุวงศ์ตลอดระยะเวลาอันยาวนาน พระราชพิธีบรมราชาภิเษกถึงเป็นพระราชพิธีอันมีความสําคัญอย่างยิ่งที่จะได้ประกอบพระราชพิธีบรมราชาภิเษกตามพระราชประเพณี เพื่อเป็นความสวัสดิมงคลของประเทศชาติและราชอาณาจักรให้เป็นที่ชื่นชมยินดีของประชาชน ผู้มีความจงรักภักดีต่อสถาบันพระมหากษัตริย์ของไทยสืบไป
รัฐบาลไทย-ข่าวทำเนียบรัฐบาล-คณะกรรมการส่งเสริมความเท่าเทียมระหว่างเพศ ร่วมมือหน่วยงานที่เกี่ยวข้องแก้ปัญหาการเลือกปฏิบัติระหว่างเพศในหน่วยงานของภาครัฐและเอกชน เริ่มหน่วยงานในภาครัฐก่อน
วันพฤหัสบดีที่ 14 พฤศจิกายน 2562
คณะกรรมการส่งเสริมความเท่าเทียมระหว่างเพศ ร่วมมือหน่วยงานที่เกี่ยวข้องแก้ปัญหาการเลือกปฏิบัติระหว่างเพศในหน่วยงานของภาครัฐและเอกชน เริ่มหน่วยงานในภาครัฐก่อน
นายจุรินทร์ ฯ รองนายกรัฐมนตรี สั่งการหน่วยงานที่เกี่ยวข้องแก้ปัญหาการเลือกปฏิบัติระหว่างเพศในหน่วยงานของภาครัฐและเอกชน เริ่มขับเคลื่อนที่หน่วยงานในภาครัฐก่อน
วันนี้ (14พ.ย.62) ณ ห้องประชุม 2503 ชั้น 5 ตึกบัญชาการ 2 ทําเนียบรัฐบาล นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการส่งเสริมความเท่าเทียมระหว่างเพศ (สทพ.) ครั้งที่ 2/2562 ร่วมกับหน่วยงานที่เกี่ยวข้อง แนะเร่งดําเนินการแก้ปัญหาการเลือกปฏิบัติระหว่างเพศทั้ง ในหน่วยงานของภาครัฐและเอกชน โดยเริ่มจากหน่วยงานในภาครัฐก่อน เพื่อให้ประชาชนทุกกลุ่มได้รับการคุ้มครองและเข้าถึงสิทธิ์ตามพระราชบัญญัติความเท่าเทียมระหว่างเพศ
ประชุมได้รับทราบความคืบหน้าระเบียบคณะกรรมการส่งเสริมความเท่าเทียมระหว่างเพศว่าด้วยบัตรประจําตัวกรรมการและอนุกรรมการวินิจฉัยการเลือกปฏิบัติโดยไม่เป็นธรรมระหว่างเพศ พ.ศ. 2562 ได้ถูกประกาศในราชกิจจานุเบกษาแล้วเมื่อวันที่ 9 ตุลาคม 2562 แล้ว นอกจากนี้ พระราชบัญญัติความเท่าเทียมระหว่างเพศ มาตรา 22 ได้กําหนดให้กรรมการและอนุกรรมการวินิจฉัยการเลือกปฏิบัติโดยไม่เป็นธรรมระหว่างเพศ มีอํานาจเข้าไปในเคหสถานหรือสถานที่ใด ๆ เพื่อรวบรวมหลักฐานที่เกี่ยวข้องโดยมีหมายค้น สมควรกําหนดให้มีบัตรประจําตัวกรรมการและอนุกรรมการเพื่อแสดงตนในการปฏิบัติหน้าที่ดังกล่าว พร้อมกันนี้ที่ประชุมรับทราบการแต่งตั้งคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ โดยเห็นชอบให้นายปรีชา ปลื้มจิตต์ เป็นประธานกรรมการและกรรมการวินิจฉัยการเลือกปฏิบัติ โดยไม่เป็นธรรมระหว่างเพศ พร้อมกรรมการฯ อีก 10 คน โดยคัดเลือกจากผู้มีความรู้ความสามารถและประสบการณ์จากหลายสาขาวิชาชีพได้แก่ ด้านสิทธิมนุษยชน นิติศาสตร์ สังคมศาสตร์ จิตวิทยา และด้านแรงงาน เป็นต้น
โอกาสนี้ ที่ประชุมได้มีการพิจารณาหารือเกี่ยวกับการแก้ปัญหาที่ส่งผลให้เกิดการเลือกปฏิบัติระหว่างเพศ ใน 3 ประเด็นสําคัญ ได้แก่ 1) การเลือกปฏิบัติและความไม่เป็นธรรมระหว่างเพศ 2) การเปลี่ยนหลักคิดหรือการยอมรับของสังคมระหว่างเพศ และ3) การแก้ปัญหาการใช้ความรุนแรงทางเพศ ซึ่งที่ประชุมให้ข้อเสนอแนะเร่งดําเนินการแก้ปัญหาการเลือกปฏิบัติระหว่างเพศทั้งในหน่วยงานของภาครัฐและเอกชน โดยเริ่มที่หน่วยงานภาครัฐก่อนทั้งกระทรวง ทบวงกรม รัฐวิสาหกิจ องค์การมหาชน และสถานศึกษา เพื่อให้ประชาชนทุกกลุ่มได้รับการคุ้มครองและเข้าถึงสิทธิ์ตามพระราชบัญญัติความเท่าเทียมระหว่างเพศ พร้อมทั้งให้เร่งประชาสัมพันธ์สร้างการรับรู้ให้ประชาชนทราบข้อมูลที่ถูกต้องเกี่ยวกับพระราชบัญญัติความเท่าเทียมระหว่างเพศ ที่ให้การดูแลคุ้มครองครอบคลุมคนทุกกลุ่มที่ถูกเลือกปฏิบัติระหว่างเพศ รวมทั้งประโยชน์ที่จะได้รับจากพระราชบัญญัติความเท่าเทียมระหว่างเพศด้วย ทั้งนี้ ปัจจุบันพบว่า ประชาชนหลายคนยังมีความไม่เข้าใจในพระราชบัญญัติฯ เท่าที่ควร
___________
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 8/2561
วันพฤหัสบดีที่ 18 ตุลาคม 2561
รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 8/2561
รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย ครั้งที่ 8/2561 พร้อมผลักดันจัดตั้งเมืองกีฬา (Sports City) 6 จังหวัด
วันนี้ (18 ตุลาคม 2561) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 8/2561 สรุปสาระสําคัญ ดังนี้
ที่ประชุมรับทราบรายงานผลการจัดตั้งเมืองกีฬา (Sports City) ประจําปี พ.ศ. 2561 จังหวัดที่ได้รับการจัดตั้งเป็นเมืองกีฬาในปี พ.ศ. 2561 ทั้งหมด 6 จังหวัด ประกอบด้วย จังหวัดชลบุรี จังหวัดสุพรรณบุรี จังหวัดบุรีรัมย์ จังหวัดอุดรธานี จังหวัดศรีสะเกษ และ 6. จังหวัดกระบี่ ซึ่งคณะกรรมการพิจารณาคัดเลือกเมืองกีฬาโดยพิจารณาจาก 2 หลักเกณท์ คือ การแสดงผลงานของจังหวัดตามหลักเกณฑ์การคัดเลือกเมืองกีฬา (Sports City) ได้แก่ การส่งเสริมการเล่นกีฬาและการออกกําลังกาย การพัฒนากีฬาเพื่อความเป็นเลิศ การจัดการแข่งขันกีฬาระดับนานาชาติ รวมถึงการส่งเสริมอุตสาหกรรมกีฬาและการท่องเที่ยวเชิงกีฬา และ ข้อเสนอเพิ่มเติมที่จังหวัดนําเสนอ อาทิ การส่งเสริมการเล่นกีฬาและการออกกําลังกาย การพัฒนานักกีฬาและบุคลากรกีฬาของจังหวัด ความพร้อมด้านการคมนาคมและขนส่งของจังหวัด เป็นต้น
นอกจากนี้ ที่ประชุมมียังมติเห็นชอบในหลักการแผนงานตามนโยบายผู้ว่าการกีฬาแห่งประเทศไทย ซึ่งประกอบด้วย 1. โครงการ SMART NATIONAL SPORTS PARK ศูนย์ฝึกกีฬาแห่งชาติ 2. (SMART SPORTS SCIENCE CENTER) ศูนย์วิทยาศาสตร์การกีฬา 3. โครงการยกระดับหน่วยงานด้านกฎหมายของ กกท. (SPORTS LAW) 4. โครงการยกระดับการบริหารจัดการองค์กรทั้งระบบ 5. โครงการฐานข้อมูลสารสนเทศทางการกีฬา (SPORTS BIG DATA) 6. โครงการส่งเสริม สนับสนุน กีฬาเพื่อการท่องเที่ยว (SPORTS TOURISM) 7. โครงการจัดตั้งเมืองกีฬา (SPORTS CITY) 8. โครงการยกระดับการจัดการแข่งขันกีฬาระดับชาติ (SPORTS ENTERTAINMENT) 9. โครงการส่งเสริมแผนพัฒนานักกีฬาคนพิการอย่างเป็นระบบครบวงจร 10. โครงการสนับสนุน ส่งเสริมกีฬาเอกลักษณ์ของชาติและกีฬาพื้นบ้านไทย 11. โครงการส่งเสริมกิจกรรมกีฬา 5 จังหวัดชายแดนภาคใต้
โอกาสนี้ รองนายกรัฐมนตรีได้สั่งการให้คณะกรรมการการกีฬาแห่งประเทศไทยติดตามแผนการดําเนินงานต่าง ๆ ให้เป็นไปตามกฎระเบียบที่ได้กําหนดไว้ โดยกําชับให้ปฏิบัติหน้าที่ด้วยความโปร่งใสและให้สามารถตรวจสอบการดําเนินการได้ โดยให้ปรับแผนการดําเนินโครงการต่างๆ ให้สอดคล้องตามแผนยุทธศาสตร์ชาติ 20 ปีที่รัฐบาลได้กําหนดไว้ นอกจากนี้ ยังให้เร่งรัดติดตามการดําเนินงานโครงการก่อสร้างสนามกีฬาจังหวัดและศูนย์ฝึกกีฬาแห่งชาติของปีงบประมาณ 2561 ให้แล้วเสร็จสมบูรณ์ตามแผนงานในปี 2562 เพื่อให้นักกีฬาได้ทําการฝึกซ้อมและใช้การแข่งขันอันจะนําไปสู่การพัฒนาเป็นนักกีฬาระดับชาติต่อไป
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ นำทีมผู้บริหารติดตามผลการดำเนินงาน “เน็ตประชารัฐ” สร้างประโยชน์แก่ประชาชน 4 ด้าน
วันพุธที่ 23 สิงหาคม 2560
รมว.ดิจิทัลฯ นําทีมผู้บริหารติดตามผลการดําเนินงาน “เน็ตประชารัฐ” สร้างประโยชน์แก่ประชาชน 4 ด้าน
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะผู้บริหารกระทรวงฯ และหน่วยงานในสังกัด ลงพื้นที่ติดตามผลการดําเนินงานโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ หรือ “เน็ตประชารัฐ” ในพื้นที่จังหวัดนครราชสีมา โดยโครงข่ายเน็ตประชารัฐจะเป็นประโยชน์ต่อประชาชน 4 ด้านสําคัญ ได้แก่ ด้าน e-Commerce ที่ทําให้ชุมชนสามารถจําหน่ายสินค้าผ่านสื่อออนไลน์ สร้างรายได้เพิ่มให้กับคนในชุมชน ด้าน e-Health ระบบการแพทย์ทางไกล โดยใช้อินเทอร์เน็ตในการสื่อสารเพื่อบริการทางการแพทย์ระหว่างโรงพยาบาลที่มีแพทย์ผู้เชี่ยวชาญกับโรงพยาบาลส่งเสริมสุขภาพตําบล (รพ.สต.) ในชุมชนทางไกล ที่มีข้อจํากัดในการรักษาผู้ป่วย ด้าน e-Education ที่ทําให้เยาวชนในพื้นที่ห่างไกลได้เข้าถึงอินเทอร์เน็ต สร้างความเท่าเทียมในการเรียนรู้ของเยาชนทั่วประเทศ และด้าน e-Government ทําให้ชุมชนท้องถิ่นสามารถบูรณาการทํางานร่วมกันระหว่างหน่วยงานเพื่อเพิ่มประสิทธิภาพในการใช้บริการของภาครัฐ โดยมีชุมชนและประชาชนเป็นศูนย์กลาง เมื่อวันที่ 21 สิงหาคม 2560 ณ หมู่บ้านหนองขี้เหล็ก หมู่ 4 ต.วังหิน อ.โนนแดง จ.นครราชสีมา
*********************
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ลงพื้นที่ตรวจสอบระบบสื่อสาร พระราชพิธีถวายพระเพลิงพระบรมศพฯ รัชกาลที่ 9
วันจันทร์ที่ 16 ตุลาคม 2560
รมว.กระทรวงดิจิทัลฯ ลงพื้นที่ตรวจสอบระบบสื่อสาร พระราชพิธีถวายพระเพลิงพระบรมศพฯ รัชกาลที่ 9
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยผู้บริหารกระทรวงดิจิทัลฯ และหน่วยงานในสังกัด ลงพื้นที่ตรวจสอบระบบสื่อสารโทรคมนาคมในการเชื่อมสัญญาณภาพ เสียง และสัญญาณอินเทอร์เน็ต พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อถ่ายทอดสดภาพและเสียง พร้อมส่งสัญญาณเผยแพร่ไปยัง 177 ประเทศทั่วโลก อีกทั้งยังรองรับการใช้งานอุปกรณ์สื่อสารของประชาชนที่คาดว่าจะเดินทางเข้าร่วมงานพระราชพิธีดังกล่าวจํานวนมาก โดย บริษัท ทีโอที จํากัด (มหาชน) และบริษัท กสท โทรคมนาคม จํากัด (มหาชน) รัฐวิสาหกิจในสังกัดกระทรวงดิจิทัลฯ ได้ดําเนินการสนับสนุนระบบสื่อสารโทรคมนาคมในงานพระราชพิธีถวายพระเพลิงพระบรมศพฯตามจุดต่างๆ รวมทั้งดําเนินการเชื่อมโยงสัญญาณภาพและเสียงผ่านระบบออฟติค เพื่อถ่ายทอดพระราชพิธีต่างๆ ของโทรทัศน์รวมการเฉพาะกิจแห่งประเทศไทย ตามกําหนดการของสํานักพระราชวัง เมื่อวันที่ 12 ตุลาคม 2560 ณ มณฑลพิธีท้องสนามหลวง แขวงพระบรมมหาราชวัง เขตพระนคร กรุงเทพฯ
************************
รัฐบาลไทย-ข่าวทำเนียบรัฐบาล-สธ.ตั้งหน่วยแพทย์ร่วมกับทหาร ดูแลผู้ประสบภัยดินถล่ม ที่ จ.น่าน
วันจันทร์ที่ 30 กรกฎาคม 2561
สธ.ตั้งหน่วยแพทย์ร่วมกับทหาร ดูแลผู้ประสบภัยดินถล่ม ที่ จ.น่าน
กระทรวงสาธารณสุข ร่วมกับทหาร ตั้งหน่วยบริการทางการแพทย์ดูแลผู้ประสบภัยดินถล่มที่ อ.บ่อเกลือ  จ.น่าน อย่างต่อเนื่องทั้งร่างกายและจิตใจ
นายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุข เขตสุขภาพที่ 1 ให้สัมภาษณ์ถึงความคืบหน้าการจัดบริการประชาชนที่ประสบภัยพิบัติดินถล่มที่ อ.บ่อเกลือ จ.น่าน ว่า ศูนย์ปฏิบัติการภาวะฉุกเฉิน (EOC)สํานักงานสาธารณสุขจังหวัดน่าน ได้ให้การช่วยเหลือด้านการแพทย์และสาธารณสุข ดังนี้ 1.จัดทีมออกปฏิบัติการ ณ จุดเกิดเหตุ ประกอบด้วยชุดปฏิบัติการฉุกเฉินที่ออกปฏิบัติการกู้ชีพระดับสูง และทีมกู้ชีพ จาก อบต.บ่อเกลือเหนือ อบต.ดงพญา อบต.บ่อเกลือใต้ ร่วมค้นหาและให้การช่วยเหลือผู้บาดเจ็บ
2. ตั้งหน่วยปฐมพยาบาล 3 จุด ดูแลรักษาผู้เจ็บป่วย / ผู้ป่วยโรคเรื้องรัง / เด็ก / ผู้พิการ ในพื้นที่ ที่ศูนย์พักพิงวัดบ้านสว้า และโรงเรียนบ้านสว้า เป็นหน่วยบริการร่วมของโรงพยาบาลบ่อเกลือ โรงพยาบาลสมเด็จพระยุพราชปัว และหน่วยทหารในพื้นที่ ให้บริการทั้งด้านร่างกายและจิตใจ มีผู้รับบริการทั่วไป 45 คน ไม่มีผู้ป่วยหนัก ส่วนใหญ่เป็นผู้ป่วยโรคเรื้อรังที่ต้องได้รับยาต่อเนื่อง ส่วนการดูแลเยียวยาด้านจิตใจ ทีม MCTT พบผู้ประสบภัยที่มีบุคคลในครอบครัวเสียชีวิต บางส่วนยังกลัวกับเหตุการณ์ที่เกิดขึ้น ได้ให้ยาคลายเครียดแก่ผู้ที่มีอาการนอนไม่หลับ โดยมีผู้ที่ต้องสังเกตเป็นพิเศษ 2 คน ที่ต้องติดตามดูแลอย่างต่อเนื่องในระยะสองสัปดาห์
“ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข และนพ.เจษฎา โชคดํารงสุข ปลัดกระทรวงสาธารณสุข มีความห่วงใยผู้ประสบภัยกําชับให้ดูแลให้ดีที่สุด พร้อมให้การสนับสนุนอย่างเต็มที่ ทั้งนี้ผู้ประสบภัยส่วนใหญ่ทําใจกับเหตุการณ์ที่เกิดขึ้นได้แล้ว แต่เริ่มกังวลเรื่องทรัพย์สินและสัตว์เลี้ยง เพราะยังไม่สามารถกลับเข้าพื้นที่อันตรายได้ โดยในวันนี้ EOC จะสนับสนุนเพิ่มเติมเรื่องมุ้ง ยาทากันยุง และส่งทีมไปประเมินด้านสุขาภิบาลสิ่งแวดล้อม ” นายแพทย์ธงชัย กล่าว
************************************* 30 กรกฎาคม 2561
รัฐบาลไทย-ข่าวทำเนียบรัฐบาล-ผชท.ทหาร รัฐอิสราเอล (อิสราเอล)/กรุงเทพฯ และคณะเข้าเยี่ยมคำนับ พล.อ.เทพพงศ์ ทิพยจันทร์ ปล.กห.
วันจันทร์ที่ 9 กรกฎาคม 2561
ผชท.ทหาร รัฐอิสราเอล (อิสราเอล)/กรุงเทพฯ และคณะเข้าเยี่ยมคํานับ พล.อ.เทพพงศ์ ทิพยจันทร์ ปล.กห.
เมื่อวันที่ 9 ก.ค.61 เวลา 1100 นาย Dan camel (แดน คาเมล) ผชท.ทหาร รัฐอิสราเอล (อิสราเอล)/กรุงเทพฯ และคณะเข้าเยี่ยมคํานับ พล.อ.เทพพงศ์ ทิพยจันทร์ ปล.กห. ณ ศาลาว่าการกลาโหม ในโอกาสที่จะครบวาระการปฏิบัติหน้าที่ในสิ้นเดือน ก.ค.
พล.อ.เทพพงศ์ ทิพยจันทร์ปล.กห.ได้กล่าวต้อนรับและแสดงความชื่นชมในผลการปฏิบัติหน้าที่ในไทยตลอดที่ผ่านมาและชื่นชมความสัมพันธ์อันดี ระหว่างไทย-อิสราเอล ไม่ว่าจะเป็นทางการฑูตโดยเฉพาะทางการทหารที่มีความร่วมมือกันในทุกระดับทั้งทางการฝึก การอุตสาหกรรมป้องกันประเทศและขอบคุณอย่างจริงใจกับการที่อิสราเอลได้ส่งชุดวิทยุเคลื่อนที่พร้อม จนท. มาช่วยค้นหาเด็กที่ติดอยู่ในถ้ําหลวงขุนน้ํานางนอนในช่วงที่ผ่านมา
ทางด้าน นาย Dan Camel(แดน คาเมล) ผชท.ทหารรัฐอิสราเอลได้กล่าวขอบคุณสําหรับการต้อนรับในครั้งนี้ และได้แนะนํา นาย Alon Yehoshua ผชท.ทหาร อิสราเอล /กรุงเทพฯ (ท่านใหม่)ที่จะเดินทางมารับหน้าที่ในวันที่ 1 ส.ค.61 และยังได้กล่าวถึงการช่วยเหลือเด็กที่ติดในถ้ําว่าทางอิสราเอลเตรียมพร้อมที่จะส่งกําลังทหารมาช่วยเพิ่มเติมด้วย ถ้าไทยร้องขอไป และพร้อมให้ความร่วมมือทางทหารและอุตสาหกรรมป้องกันประเทศ
ปล.กห. ได้กล่าวต้อนรับ ผชท.ทหาร อิสราเอล ท่านใหม่ที่จะเข้ารับหน้าที่ใน ส.ค.61 โดยในช่วงท้ายของการสนทนาทั้งสองฝ่ายได้แสดงออกถึงเจตนารมย์ร่วมกันในอันที่จะรักษาความสัมพันธ์ของทั้งสองประเทศให้ยั่งยืนสืบไป
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรมร่วมมอบอาหารพร้อมน้ำดื่ม เครื่องอุปโภค - บริโภค ใส่ตู้แบ่งปัน น้ำใจ สู้ภัยโควิด ๑๙ ณ ตู้แบ่งปัน เขตปทุมวัน กรุงเทพฯ
วันศุกร์ที่ 22 พฤษภาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมร่วมมอบอาหารพร้อมน้ําดื่ม เครื่องอุปโภค - บริโภค ใส่ตู้แบ่งปัน น้ําใจ สู้ภัยโควิด ๑๙ ณ ตู้แบ่งปัน เขตปทุมวัน กรุงเทพฯ
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมร่วมมอบอาหารพร้อมน้ําดื่ม เครื่องอุปโภค - บริโภค ใส่ตู้แบ่งปัน น้ําใจ สู้ภัยโควิด ๑๙ ณ ตู้แบ่งปัน เขตปทุมวัน กรุงเทพฯ
วันที่ ๒๒ พฤษภาคม ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมมอบอาหารพร้อมน้ําดื่ม เครื่องอุปโภค - บริโภค ใส่ตู้แบ่งปัน น้ําใจ สู้ภัยโควิด ๑๙ ซึ่งกระทรวงวัฒนธรรมร่วมกับสภาวัฒนธรรมกรุงเทพมหานคร จัดกิจกรรมขึ้นเพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร ประธานสภาวัฒนธรรมเขตปทุมวัน และภาคีเครือข่ายด้านวัฒนธรรม เข้าร่วม ณ ตู้แบ่งปัน เขตปทุมวัน กรุงเทพฯ
รัฐบาลไทย-ข่าวทำเนียบรัฐบาล-รัฐบาลเตรียมความพร้อมเกษตรกร เพื่อการเพาะปลูกในปี 2560/61
วันศุกร์ที่ 19 พฤษภาคม 2560
รัฐบาลเตรียมความพร้อมเกษตรกร เพื่อการเพาะปลูกในปี 2560/61
รัฐบาลเดินหน้าพัฒนาเกษตรกร โดยให้ความรู้ตั้งแต่ก่อนเริ่มการผลิตรอบใหม่ที่กําลังจะมาถึง พร้อมสนับสนุนเมล็ดพืชพันธุ์ดี วัสดุอุปกรณ์ เพื่อให้เกษตรกรไทยมีศักยภาพ สรัางรายได้เพิ่ม มีคุณภาพชีวิตที่ดีขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมให้แก่เกษตรกรที่จะเริ่มต้นเพาะปลูกในปีการผลิต 2560/2561 โดยขับเคลื่อน4 กิจกรรมหลัก ได้แก่ กิจกรรมให้ความรู้ จัดงานวันถ่ายทอดเทคโนโลยีเพื่อให้ความรู้และบริการทางการผลิต ตั้งแต่บัดนี้จนถึงกลางเดือน มิ.ย.60 การสนับสนุนปัจจัยการผลิต เช่น แจกเมล็ดข้าวพันธุ์ดี 420,200 ตัน ต้นพันธุ์อ้อยสะอาด 736,000 ต้น เมล็ดพันธุ์พืชอาหารสัตว์ 100,000 กก. การบริหารจัดการความเสี่ยง ซึ่งมีทั้งการเฝ้าระวังแมลง ภัยธรรมชาติ โรคและศัตรูพืช โดยศูนย์จัดการศัตรูพืชชุมชน 1,764 แห่ง การสร้างความเข้มแข็ง เช่น พัฒนาศักยภาพเกษตรกรให้เป็น Smart Farmer รวมกลุ่มวิสาหกิจชุมชนและเกษตรแปลงใหญ่ ทั้งนี้ พี่น้องเกษตรกรที่สนใจสามารถติดต่อขอข้อมูลได้ที่สํานักงานเกษตรอําเภอและจังหวัดทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี